Държавен вестник, бр. 48, 2011 г., стр. 69

БРОЙ  48	
Д Ъ Р Ж А В Е Н  В Е С Т Н И К 	
СТР.  69  
2.1.1 Показанията за нивото на течността в 
резервоара или нивото на свободното пространство 
над течността в резервоара трябва да бъдат изра­
зени в единици за дължина съгласно Наредбата за 
единиците за измерване, разрешени за използване в 
Република България и трябва да бъдат придружени 
от наименованието или символа на единицата. 
Показването на информация, която не е обект на 
метрологичен контрол, е разрешено, при условие 
че не може да бъде объркана с метрологичната 
информация.
2.1.2 Нивомерът трябва да показва нивото на 
течността в резервоара. Други измерени стойности, 
като например нивото на свободното пространство 
над течността в резервоара, могат да бъдат пока­
зани на същия дисплей, но тези данни трябва да 
бъдат заменени с нивото на течността в резервоара 
в рамките на 10 s.
2.1.3 Отчитането на резултатите трябва да бъде 
надеждно, лесно и недвусмислено при експлоата­
ционни условия. 
2.1.4 Представянето на резултатите от измер­
ването трябва да съдържа имената или символите 
на единиците за дължина, в които са изразени. 
2.1.5 Електронните нивомери могат да работят 
със спомагателни устройства, които са неразделна 
част от тях и са предназначени да изпълняват 
отделни функции, директно участващи в обра­
ботване, предаване или показване на резултатите 
от измерване.
2.1.6 Спомагателните устройства могат да бъдат:
(а) устройства за повтарящо се показание;
(б) печатащи устройства;
(в) запаметяващи устройства;
(г) преобразуващи устройства.
2.1.7 Изискванията на точки от 2.1.1 до 2.1.4 
се прилагат и за печатащите устройства.
2.1.8 Спомагателните устройства не трябва да 
оказват влияние на измерването и не трябва да 
имат характеристики, които да улесняват непра­
вомерно използване на електронните нивомери.
2.1.9 За идентифициране нивомерите трябва 
да бъдат оборудвани с табелка, съдържаща най-
малко следната информация:
(а) името на производителя или търговска 
марка;
(б) обозначение за типа;
(в) сериен номер и годината на производство;
(г) знака за одобрен тип;
(д) идентификация на резервоара.
2.1.10 Надписите върху табелката трябва да са 
незаличими и с размер, форма и яснота, позво­
ляващи лесно четене при работните условия на 
нивомера.
2.1.11 Табелката трябва да бъде надеждно 
закрепена и да не може да бъде отстранена без 
разрушаване, a ако това условие не е изпълнено, 
то трябва да бъде осигурено нейното пломбиране.
2.1.12 Нивомерите трябва да имат място за 
поставяне на знаците от проверка, което да е 
видимо и да позволява лесното им поставяне. 
Трябва да бъде невъзможно отстраняването на 
знака без разрушаване.
2.1.13 На пломбиране подлежат онези части, 
които могат да повлияят върху точността на из­
мерване и които не трябва да бъдат достъпни за 
потребителя.
2.2. Изисквания за монтиране
2.2.1 Монтирането на електронните нивомери 
трябва да осигурява вярно, лесно, достъпно и 
разбираемо отчитане на показанието.
2.2.2 За бързо затихване на повърхностните 
вълни на течността сензорът за ниво може да се 
монтира в „обсадна“ тръба.
2.2.3 Електронните нивомери трябва да бъдат 
оборудвани и монтирани по такъв начин, че да 
могат да бъдат проверявани, когато са монтирани 
на резервоара и резервоарът е в експлоатация.
2.2.4 За резервоари, които не са под налягане, 
сензорът за нивото на течността трябва да бъде в 
непосредствена близост до отвора за измерване.
2.2.5 Референтните точки „долна референтна 
точка“ и „горна референтна точка“ трябва да бъдат 
ясно определени и обозначени.
2.2.6 Сензорът за ниво на течността трябва да 
се монтира по такъв начин, че работата му да не 
бъде възпрепятствана от конструктивните елементи 
на резервоара.
2.2.7 Електронните нивомери трябва да се 
монтират на резервоара по такъв начин, че от­
клонението на референтната дължина, поради 
движението на обвивката на резервоара, дъното 
на резервоара, покрива на резервоара, остава 
в рамките на максимално допустимите грешки 
(MДГ) на нивомера след монтиране.
2.2.8 Ако е осигурен сензор за корекция, той 
трябва да бъде разположен по такъв начин, че да 
се получи достоверна стойност при измерването.
2.2.9 Специфични изисквания към нивомерни 
измервателни системи за измерване на ниво с 
поплавък.
2.2.9.1 Поплавъкът не трябва да променя своята 
маса и обем под влиянието на измервания про­
дукт. Налягането в резервоара не трябва да води 
до промяна в обема на поплавъка.
2.2.9.2 Формата на поплавъка трябва да бъде 
проектирана така, че да не се задържа течност, с 
изключение на течния слой, причинен от капилярни 
ефекти. Освен това не трябва да се образува газ 
или въздушна възглавница под поплавъка.
2.3 Метрологични характеристики
2.3.1 Електронните нивомери трябва да бъдат 
проектирани и произведени така, че техните грешки 
да не превишават максимално допустимите грешки.
2.3.2 Максимално допустимата грешка (МДГ) на 
електронните нивомери се определя на два етапа: